Diari Oficial de la Generalitat Valenciana


Sumari del DOGV 8852, del 08-07-2020 (2020/5386)

RESOLUCIÓ de 6 de juliol de 2020, del conseller d'Economia Sostenible, Sectors Productius, Comerç i Treball, per la qual es designa presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5386


Data del document
:   06-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 6 de juliol de 2020, del conseller d'Economia Sostenible, Sectors Productius, Comerç i Treball, per la qual es designa presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana. [2020/5386]  
El Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana es va crear, com a òrgan d'assessorament i consulta en matèria de relacions laborals i d'ocupació, així com en matèria de negociació col·lectiva, pel Decret 131/2006, de 29 de setembre, del Consell, el qual va ser posteriorment derogat per l'actualment vigent Decret 88/2013, de 5 de juliol, del Consell (DOGV 7062 / 08.07.2013).  
Aquest consell està integrat per la Presidència, quatre representants de l'administració del Consell, quatre representants de les organitzacions sindicals més representatives i quatre representants de les organitzacions empresarials més representatives, tots designats per la persona titular de la conselleria competent en matèria de treball.  
  
L'article 3.1 del Decret 88/2013 disposa que la Presidència serà designada per la persona titular de la conselleria competent en matèria de treball, amb la consulta prèvia amb les associacions empresarials i organitzacions sindicals més representatives de la Comunitat Valenciana, entre professionals de reconegut prestigi en el camp de les relacions laborals, i que el seu mandat serà de quatre anys des del nomenament, el qual es publicarà en el Diari Oficial de la Generalitat Valenciana.  
L'actual presidenta del Consell Tripartit, Amparo Garrigues Giménez, va ser designada per a aquest càrrec per la Resolució de 9 de gener de 2013, del conseller d'Economia, Hisenda i Ocupació, i presentà la dimissió amb data 16 de maig de 2020.  
En sessió ordinària del Consell Tripartit, celebrada el dia 22 de juny de 2020, els membres van considerar la finalització del mandat d'Amparo Garrigues Giménez, així com la proposta de les organitzacions sindicals i empresarials més representatives de la Comunitat Valenciana (CCOO-PV, UGT-PV i CEV) de Gemma Fabregat Monfort per a ocupar el càrrec de presidenta del Consell Tripartit, que, a més de reunir els requisits establits en el Decret 88/2013, té un alt nivell de coneixements en la matèria i la capacitat i disposició necessàries per a impulsar i desenvolupar totes les funcions que corresponen a aquest càrrec.  
De conformitat amb tot això, resolc:  
  
Primer  
Designar presidenta del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana Gemma Fabregat Monfort, per un termini de quatre anys.  
  
Segon  
Ordenar la publicació d'aquesta designació en el Diari Oficial de la Generalitat Valenciana, en compliment del que es disposa en l'article 3.1 del Decret 88/2013, de 5 de juliol, del Consell, pel qual es regula el Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana.  
  
València, 6 de juliol de 2020.- El conseller d'Economia Sostenible, Sectors Productius, Comerç i Treball: Rafael Climent González.